Gwahodd Ann Clwyd i siarad at y Pwyllgor Iechyd – The Pembrokeshire Herald
MAE GWEINIDOG Iechyd cysgodol lin Jones wedi croesawu penderfyniad y Pwyllgor Iechyd i wahodd Ann Clwyd i roi tystiolaeth gerbron y pwyllgor am gwynion yn y GIG.
Mae Elin Jones AC wedi cynnig ddwywaith o'r blaen y dylid gwahodd Ann Clwyd i'r pwyllgor i roi tystiolaeth am ei gohebiaeth gan gleifion yn GIG Cymru, ond pleidleisiodd aelodau Llafur en bloc yn ei herbyn y ddau dro. Penderfynwyd heddiw y bydd y Pwyllgor Iechyd yn gwahodd Ann Clwyd i roi tystiolaeth ar Orffennaf 10fed 2014. Dywedodd Gweinidog Iechyd cysgodol Plaid Cymru Elin Jones: "Rwy'n falch y caiff Ann Clwyd yn awr wahoddiad i roi tystiolaeth i?r Pwyllgor Iechyd. "Mae Ann Clwyd wedi derbyn tystioaleth werthfawr am safonau gofal gan lawer o gleifion Cymreig, gan gynnwys rhai o f'etholaeth i, ac y mae'n briodol ei gwahodd gerbron y pwyllgor i rannu'r canfyddiadau hyn. "Gallai'r sylwadau a gasglwyd ynghyd ganddi hi fod yn llesol dros ben i'n gwaith o graffu ar reolaeth Llywodraeth Cymru o'r GIG yng Nghymru, a byddai'n rhoi gwybodaeth bwysig i ni o safbwynt y claf. "Rwy'n falch y bydd Pwyllgor Iechyd y Cynulliad yn clywed y cyfraniadau pwysig hyn."